am sunntig simer zum punalu'u black sand beach. isch en würkli schöne strand mit schwarzem sand und es hät sogar e schildkrot duse  gah wo chli uf em sand gschlafe hät.die isch natürli voll im mitelpunkt gstande wil jede es föteli mit ä schildkrot hät welle:) nachene ischs wiiter gange zu papakolea green sand beach. zerst hämer aber müsse dur d'wüesti dure laufe öpe 1h bis mer det acho sind.zum glück ischs nöd so heiss gsi wils mega gwindet hät. das isch au s'windigste gebiet vo big island. wo mer det acho sind häsch würkli e gueti ussicht uf dä strand abe gah aber so mega speziell han i en ez au nöd gfunde das mer im ganze 2h lauft nur  zum dä strand gseh. bim retour weg isch dän eine vo dä studente vorus gloffe dä hät voll s'tempo druf gah und mer chas chum glaube aber er hät eusi autos nöd gseh und isch a däne verbi gloffe!!!wo mir dän bi dä autos acho sind hämer gmerkt das dä und e anderi fählet. sie händ nöd mal es natel däbi gah,aber wenigstens händs eine gfräget wos unterwägs troffe händ obs sis natel chönd benutze zum am jerry (euse guide) alüte.wie sich usegsellt hät sind die so wiit glofe das fast scho am nächste ort gsi sind wo  mir no ane händ welle und zwar bi ka lea em südlichste punkt vo hawaii und de ganze usa. mir sind dän det ane gfahre und dä jerry isch die beide go sueche während mir ussicht händ chöne aluege. ussicht isch schön gsi häsch alles klippe gseh und di wo händ welle händ au no vo dä klippe abegpumpe chöne. dän ischs wieder zrug zum hostel gange.die einte händ sich däzue entschiede zum nomal uf lava huntig gah,aber das mal am strand entlang. i han mi dägäge entschiede.han gfunde das i scho gnueg näch a dä lava  gsi bin, nächer als viel anderi und wanderig wäri öpe 3h gange und es isch nöd sicher gsi obs es dasmal bis zu dä lava schaffet. sie händs dän gschaft aber i bereues überhaupt nöd das i nöd gange bin:)